Når du går på efterløn eller pension, kan du som medlem af Seniorgruppen stadig være en del af det faglige fællesskab i forbundet og bevare en lang række medlemsfordele. Samtidig er kontingentet langt lavere end det, medlemmer i arbejde betaler!

Læs mere på [www.uddannelsesforbundet.dk/sektion/seniorer](http://www.uddannelsesforbundet.dk/sektion/seniorer) Eller scan QR-koden for at læse mere

**Vigtigt**: Når du kender din fratrædelsesdato, skal du selv kontakte Uddannelsesforbundets administrative afdeling og meddele, at du fra den dato er seniormedlem. Det er dog også muligt at bevare et aktivt medlemskab ved siden af seniormedlemsskabet, hvis man stadig ønsker at være erhvervs- aktiv.

**Medlemsfordele:**

* Social kontakt med tidligere kolleger.
* Uddannelsesbladet.
* Feriehuse og —lejligheder.
* Gratis adgang til Arbejdermuseet i København.
* Medlemskab af Faglige Seniorer med mulighed for at få yderligere medlemsfordele og deltage i talrige arrangementer Læs mere på [www.fagligsenior.dk](http://www.fagligsenior.dk/)
* Politisk indflydelse i hovedbestyrelsen og i Faglige Seniorer.

**Medlemsfordele i:**

* Forbrugsforeningen
* Forenede Gruppeliv
* Lærerstandens Brandforsikring
* Lån & Spar
* Tjenestemændenes Forsikring

Lige som Lærergruppen i Uddannelsesforbundet er opdelt i foreninger og sektioner, er seniorgruppen opdelt i fire foreninger: DTL Seniorer, HL Seniorer, LVA Seniorer og LVU Seniorer. Du bestemmer selv, hvilken forening du vil tilhøre.

Seniorgruppens bestyrelse koordinerer samarbejdet mellem de fire foreninger og afholder generalforsamling i de år, hvor forbundet afholder kongres. Formanden deltager i forbundets hovedbestyrelse og i Faglige Seniorer Hovedbestyrelse.

Seniorkontingentet til forbundet udgør pr. 2025: 86 kr./kvartal. (Har man kun folkepension og ATP er beløbet 27 kr./kvartal.) Dertil kommer kontingent til den enkelte forening.

(ovenstående er fælles for alle Seniorgruppens medlemmer)

LVU Seniorer (Landssammenslutningen af Voksen- og Ungdomsundervisningens Seniorer i Uddannelsesforbundet) er for medlemmer, der tidligere har arbejdet inden for de områder, der dækkes af Uddannelsesforbundets sektioner:

**Ungdomsskolerne, FGU, VUC, Danskuddannelse og beskæftigelsesområdet, Oplysningsforbund, daghøjskoler og STU**

Der er ca. 370 medlemmer – kontingentet er 125 kr./kvartal plus forbundskontingent (har man kun folkepension og ATP er beløbet 37,5 kr. plus forbundskontingent). Området er delt op i fire selvstændige foreninger: Region Nord, Region Midt, Region Syd og Region Hovedstaden/ Sjælland.

Den enkelte regionsforening vælger en bestyrelse, der arrangerer aktiviteter for medlemmerne i regionen. Se program i medlemsbladet

Foreningen udsender et medlemsblad 2 gange om året.

Landsforeningen afholder et landstræf hvert år. Organiseringen af landstræffet går på omgang blandt regionsforeningerne og afholdes i forbindelse med den årlige generalforsamling. Deltagelse i landstræffet koster 500 kr. Landstræffet varer 2 dage og inkluderer en festmiddag og et kulturelt arrangement. Transportudgifter til billigste Pensionistbillet er med i prisen.